1941 йылда ғына республика территорияһына фронт эргәһендәге өлкәләрҙән станоктар эшләү, кабель, сода-цемент, текстиль, электр-вакуум, яҡтылыҡ-техник, аҙыҡ-түлек өлкәһендәге 100-гә яҡын сәнәғәт предприятиеһынан ҡорамалдар эвакуациялана. Улар Өфөлә, Ишембайҙа, Белоретта, Стәрлетамаҡта, Благовещенда, Туймазыла урынлаштырыла. Өфөлә һәм республиканың баш-ҡа ҡалаларында илебеҙҙең көнбайыш яғынан күсерелгән тиҫтәләгән фәнни һәм мәҙәни учреждение, уҡыу йорттары урынлаша. Республика дошман баҫып алған территорияларҙан эвакуацияланған 300 меңдән ашыу кешене ҡабул итә.